b"\n_START_ARTICLE_\nForces Armades Revolucion\xc3\xa0ries de Cuba\n_START_SECTION_\nHist\xc3\xb2ria\n_START_PARAGRAPH_\nLes forces revolucion\xc3\xa0ries es van fundar despr\xc3\xa9s de la Revoluci\xc3\xb3 cubana del moviment 26 de juliol en l'any 1959. El pa\xc3\xads va rebre ajuda militar substancial i ajuda financera de la Uni\xc3\xb3 Sovi\xc3\xa8tica per expandir i millorar el seu ex\xc3\xa8rcit. En l'any 1961, les forces armades cubanes van participar en la defensa de Cuba quan es va tenir lloc el  desembarcament de Playa Gir\xc3\xb3n per part dels exiliats cubans anticomunistes recolzats per la CIA. _NEWLINE_En l'any 1963, un contingent de 686 homes, amb suport de l'aviaci\xc3\xb3, vehicles blindats i artilleria, va desembarcar a Alg\xc3\xa8ria durant la guerra de les arenes. Les FAC van dur a terme posteriorment accions b\xc3\xa8liques i van millorar fortament el seu nivell en el costat de l'ex\xc3\xa8rcit sovi\xc3\xa8tic en diversos conflictes a l'\xc3\x80frica, com ara la Guerra Civil Angolesa, i va participar en diverses acccions militars en aquest pa\xc3\xads. Uns 1.500 soldats cubans tamb\xc3\xa9 van participar en el conflicte araboisraeli\xc3\xa0 i van lluitar contra les Forces de Defensa d'Israel quan va tenir lloc la Guerra del Yom Kippur en l'any 1973. En l'any 1983, van morir 24 soldats cubans durant la invasi\xc3\xb3 de Grenada per part de les Forces Armades dels Estats Units, l'objectiu de les forces dels Estats Units en aquest conflicte era enderrocar el govern comunista de Grenada.\n_START_SECTION_\nL'imperi econ\xc3\xb2mic de GAESA\n_START_PARAGRAPH_\nL'ex\xc3\xa8rcit controla gran part de l'economia cubana, i gestiona algunes empreses estatals en diversos sectors econ\xc3\xb2mics. M\xc3\xa9s del 70% del comer\xc3\xa7 minorista en d\xc3\xb2lars a Cuba \xc3\xa9s dirigit pel general de divisi\xc3\xb3 Luis Alberto Rodr\xc3\xadguez L\xc3\xb3pez-Callejas, que ha esdevingut el president del Grup d'Administraci\xc3\xb3 Empresarial Societat An\xc3\xb2nima (GAESA) organitzaci\xc3\xb3 empresarial que pertany a les Forces Armades Revolucion\xc3\xa0ries (FAR). El Banc Financer Internacional, un dels organismes bancaris m\xc3\xa9s importants del govern cub\xc3\xa0, ha passat a ser gestionat per GAESA, el grup empresarial de les Forces Armades Revolucion\xc3\xa0ries (FAR).\n_START_SECTION_\nEquipament de l'Ex\xc3\xa8rcit de Terra\n_START_PARAGRAPH_\nLa major part del equipament militar cub\xc3\xa0 \xc3\xa9s material fabricat en la Uni\xc3\xb3 Sovi\xc3\xa8tica durant la Guerra Freda. La infanteria est\xc3\xa0 equipada amb el fusell AKM (un derivat del fusell d'assalt AK-47) tamb\xc3\xa9 disposa de metralladores RPK, PKM, SKS, i llan\xc3\xa7agranades RPG-7. El tanc T-55 \xc3\xa9s el carro de combat m\xc3\xa9s utilitzat per les forces blindades de l'ex\xc3\xa8rcit cub\xc3\xa0, que tamb\xc3\xa9 disposa d'artilleria autopropulsada i vehicles blindats com el transport de personal BMP-1 i el vehicle d'infanteria PT-76. Despr\xc3\xa9s de la caiguda de la Uni\xc3\xb3 Sovi\xc3\xa8tica, Cuba va comprar un nou equipament militar a Vene\xc3\xa7uela i R\xc3\xbassia, i va signar diversos contractes amb aquests pa\xc3\xafsos. Tamb\xc3\xa9 va comprar m\xc3\xadssils bal\xc3\xadstics fabricats en la Rep\xc3\xbablica Popular Democr\xc3\xa0tica de Corea.\n_START_SECTION_\nEquipament de la Marina de Guerra\n_START_PARAGRAPH_\nLes unitats de la Marina de Guerra tenen bases navals que compten amb escamots de llanxes patrulleres i amb torpedes, submarins i altres unitats de superf\xc3\xadcie. Tenen la missi\xc3\xb3 de lluitar contra les embarcacions de l'enemic en les aig\xc3\xbces del territori nacional i enfonsar les unitats navals enemigues. La Marina Popular exerceix un important paper en la defensa de les aig\xc3\xbces territorials, aquesta for\xc3\xa7a est\xc3\xa0 constitu\xc3\xafda per formacions navals especials i per les brigades de defensa especialitzades en la lluita en el mar."